《杜密》
清代·罗惇衍

前后同称三李杜，阳城厉俗志翘然。丹心座上惭王昱，青眼尘中识郑玄。

党锢英名先怒虎，休扬令闻罪寒蝉。逃刑避难非臣节，卓行今犹并颍川。

作者简介：（1814—1874）广东顺德人，字星斋，号椒生。道光十五年进士。授编修。咸丰间历吏、刑、户部侍郎。同治间官至户部尚书。卒谥文恪。学宗宋儒，与倭仁有北倭南罗之目。有《集义编》、《孔子集语》等。